open-index/open-wikipedia-markdown huggingface dataset:
அப்தீன் பே

**அப்தின் பே அல்-அர்னாட்** (Abdin Bey al-Arnaut) (சி. 1780-1827) எகிப்தின் சுல்தான் முகமது அலியின் ஆட்சியின் ஆரம்ப காலத்தின் அல்பேனியத் தளபதியும் எகிப்தின் அரசியல்வாதியுமாவார். முகம்மது அலியின் தளபதிகளின் முக்கிய குழுவின் உறுப்பினராகவும் இருந்தார். இவரது மரணத்திற்குப் பிறகு, கெய்ரோவில் இவர் வசித்த இடத்தில் இவரது பெயரில் அப்தீன் அரண்மனை கட்டப்பட்டது. மேலும், மரியாதை நிமித்தமாக நகரத்தின் ஒரு மாவட்டத்திற்கு மறுபெயரிடப்பட்டது.

## வாழ்க்கை
1814 இல் இவர் வகாபி இயக்கத்திற்கு எதிரான பிரச்சாரத்தை வழிநடத்தினார். ஆனால் தோற்கடிக்கப்பட்டார். ஓராண்டு கழித்து இவர் முகம்மது அலிக்கு எதிரான ஒரு படுகொலை சதியில் ஈடுபட்டதாகக் கருதி எச்சரிக்கப்பட்டார். இந்தச் சதியிலிருந்து அலி தப்பித்தார். 1820 ஆம் ஆண்டு வரை, சூடான் முற்றுகையில் இவர் இரண்டாவது தளபதியாக நியமிக்கப்பட்டபோது, அல்-மினியாவின் ஆளுநராக இருந்தார். முற்றுகையின் போது, இவர் அல்-குர்தி போரில் தன்னை வேறுபடுத்திக் கொண்டார்.

ஏப்ரல் 1821 இல் இவர் தோங்கோலா மாகாணத்தின் முதல் ஆளுநரானார்  (கிழக்கு கிழக்கு சமாலியா ). இவரது மாளிகையை *கிறிஸ்டியன் கோட்ஃபிரைட் எஹ்ரென்பெர்க்* என்பவர் வடிவமைத்தார். கடந்து செல்லும் துருப்புக்களுக்கான தங்குமிடங்களை உருவாக்குதல் மற்றும் பிராந்தியத்தின் வரி மதிப்பீடு ஆகியவை இவரது முக்கிய கடமைகளில் அடங்கும். இவரது வரிவிதிப்பு முறை நியாயமானதாகக் கருதப்பட்டது, மேலும் இது மாகாணத்தில் கிளர்ச்சி அபாயத்தைக் குறைக்க பங்களித்தது. இருப்பினும், சூடானிலிருந்து எகிப்துக்கு கறுப்பின ஆப்பிரிக்க அடிமைகளை கொண்டு செல்வதற்காக  கப்பல் கட்டும் திட்டம் தோல்வியடைந்தது.  1820 களில் புதிதாக கையகப்படுத்தப்பட்ட எகிப்தின் அனைத்து பிராந்தியங்களிலும் கிளர்ச்சிகள் அடிக்கடி நடந்துகொண்டிருந்ததால், அப்தீன் பே ஆட்சியின் போது தோங்கோலாவின் அரசியல் நிலைத்தன்மை அசாதாரணமானது என்று கருதப்படுகிறது. 1825 க்குப் பிறகு இவர் எகிப்துக்குத் திரும்பினார். இரண்டு ஆண்டுகளுக்குப் பிறகு ஏற்பட்ட ஒரு கலகத்தின் போது கொல்லப்பட்டார்.

## குறிப்புகள்

பகுப்பு:1827 இறப்புகள்
பகுப்பு:1780 பிறப்புகள்
வடகொரியத் திரைப்படத்துறை

**வடகொரியத் திரைப்படத்துறை** (Cinema of North Korea) என்பது வடகொரிய நாட்டுத் திரைப்படத்துறை ஆகும். இந்த நாட்டில் அரசியல் சூழ்நிலை காரணமாக திரைப்படத்துறை பெரும் வளர்ச்சியை அடையவில்லை. அனைத்து திரைப்பட தயாரிப்புகளும் கொரியாவின் தொழிலாளர் கட்சியால் மேற்பார்வையிடப்பபட்டு பல விதிமுறைகளின் கீழ் இயக்குகின்றது. வடகொரியாவில் தயாரிக்கப்பட்ட முதல் திரைப்படம் 1949 ஆம் ஆண்டு வெளியான 'மை ஹாம் வில்லேஜ்' என்ற படம் ஆகும். இங்கு பெரும்பாலும் அரசியல் மற்றும் இராணுவம் சார்ந்த ஆவனத் திரைப்படங்கள் தான் தயாரிக்கப்படுகின்றது.

வட கொரியாவில் தயாரிக்கப்பட்ட படங்களின் எண்ணிக்கையை தீர்மானிப்பது மிக கடினம். 1992 ஆம் ஆண்டில் ஆண்டுதோறும் சுமார் 80 திரைப்படங்களைத் தயாரிப்பதாக ஆசியவீக் என்ற பத்திரிகை தெரிவித்துள்ளது மற்றும் 2001 ஆம் ஆண்டில் பிபிசி அறிக்கை ஒன்று வட கொரியா ஆண்டுக்கு 60 திரைப்படங்களைத் தயாரிக்கிறது என்பதைக் குறிக்கிறது. வடகொரியா நாட்டில் 1987 ஆம் ஆண்டில் இருந்து பியோங்யாங் சர்வதேச திரைப்பட விழா இரண்டு ஆண்டுகளுக்கு ஒரு முறை நடத்தப்படுகிறது.

## மேற்கோள்கள்

பகுப்பு:ஆசியத் திரைப்படத்துறை
உக்கும்தேவ் நாராயண் யாதவ்

**உக்கும்தேவ் நாராயண் யாதவ்** (Hukumdev Narayan Yadav) (பிறப்பு 17 நவம்பர் 1939) பீகாரைச் சேர்ந்த அரசியல்வாதி ஆவார். இவர் மத்திய வெளியுறவு அமைச்சராக இருந்தார். இந்தியாவின் மூன்றாவது மிக உயர்ந்த குடிமை விருதான பத்ம பூசண் விருதினைப் பெற்றவர். இவர் பீகார் மதுபனீ தொகுதியில் 1977, 1999, 2009 மற்றும் 2014ல் போட்டியிட்டு வெற்றிபெற்றார். இவர் 1960களில் சோசலிசக் கட்சியுடனும், ஜனதா தளத்தின் பல்வேறு பொறுப்புகளிலும், 1980களில் அதன் பங்கேற்ற இவர், பின்னர் பாரதிய ஜனதா கட்சியில் சேர்ந்தார். யாதவ் நாடாளுமன்றத்தில் வீரமாகப் பேசும் உரைகளுக்குப் பெயர் பெற்றவர். ஆகத்து 2018ல், 2014-2017 காலத்திற்கான சிறந்த நாடாளுமன்ற உறுப்பினர் விருதினைப் பெற்றார்.

## கல்வி மற்றும் பின்னணி
பட்டப்படிப்பினை முடித்த யாதவின் தொழில் விவசாயம் ஆகும். அரசியல் பிரமுகரான இவர் சமூக சேவகராக இந்திரநாத் ஜாவுடன் இணைந்து, மதுபனியில் சுறுசுறுப்பாகச் சேவையாற்றினார். இந்திரநாத் ஜாவின் மரணத்திற்குப் பிறகு, அனைத்துப் பொறுப்பையும் இவரே ஏற்றுக்கொண்டார்.

## வகித்தப் பணிகள்

## மேலும் காண்க

* இந்தியாவின் 15 வது மக்களவை உறுப்பினர்களின் பட்டியல்

## மேற்கோள்கள்

பகுப்பு:13வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:1939 பிறப்புகள்
பகுப்பு:வாழும் மக்கள்
பகுப்பு:15வது மக்களவை உறுப்பினர்கள்
இந்திரா காந்தி விளையாட்டரங்கம்

**இந்திரா காந்தி விளையாட்டரங்கம்** *(Indira Gandhi Stadium)* இந்தியாவின் மகாராட்டிர மாநிலத்திலுள்ள  சோலாப்பூர் நகரத்தில் அமைந்துள்ளது. இவ்வரங்கில் 30,000 நபர்கள் உள்ளிருந்து கண்டு இரசிக்கும் திறன் கொண்டது. பெரும்பாலான இடங்கள் நிற்கும் இடங்களாக உள்ளன, அவை  மேற்கூரையால் மூடப்படவில்லை.  பல நிகழ்வுகளுக்கு இவ்விளையாட்டரங்கம் பயன்படுத்தப்படுகிறது, ஆனால் முக்கியமாக துடுப்பாட்ட போட்டிகள் இங்கு நடைபெறுகின்றன. இந்திய மாநிலமான மகாராட்டிராவில் இந்த மைதானம் மிகப்பெரிய விளையாட்டு அரங்கங்களில் ஒன்றாக கருதப்படுகிறது. அரங்கத்திற்கு இந்தியாவின் நான்காவது பிரதமர் இந்திரா காந்தியின் பெயரிடப்பட்டுள்ளது.

1952 முதல் 1994 வரை 10 முதல் வகுப்பு போட்டிகளும் ஐந்து பட்டியல் ஏ போட்டிகளும்  இந்திராகாந்தி விளையாட்டரங்கத்தில் நடைபெற்றுள்ளன.  

## மேற்கோள்கள்

## புற இணைப்புகள்
* cricketarchive
* cricinfo
* wikimapia

பகுப்பு:சோலாப்பூர் மாவட்டம்
பகுப்பு:மகாராட்டிர விளையாட்டரங்குகள்
எலாஸ் மாகாணம்

**எலாஸ் மாகாணம்** (*Elazığ Province*,    , திமிலி மொழி : Suke Xarpêt  Kurdish    ) என்பது துருக்கியின் ஒரு மாகாணமாகும், இதன் தலைநகராக எலாஸ் நகரம் அமைந்துள்ளது. 2014 ஆம் ஆண்டில் இந்த மாகாணத்தின் மக்கள் தொகை 568,753 ஆகும். மாகாணத்தின் மக்கள் தொகை 2000 இல் 569,616 ஆகவும் 1990 ல் 498,225 ஆகவும் இருந்தது. மாகாணத்தின் மொத்த பரப்பளவு ,    இந்த மாகாணத்தில் பல நீர்த்தேக்கங்களும்,  இயற்கை ஏரிகளும் உள்ளன. மாகாணத்தின் தற்போதைய ஆளுநர் செடின் ஒக்டே கல்திரிம் என்பவர் ஆவார். 

## வரலாறு
1927 ஆம் ஆண்டில் இங்கு இன்ஸ்பெக்டர் ஜெனரலின் அலுவலகம் உருவாக்கப்பட்டது. இதன்படி இந்த மாகாணம் இராணுவச் சட்டப்படி நிர்வகிக்கப்பட்டது.  இன்ஸ்பெக்டர் ஜெனரல் உருவாக்கபட்டது முதல் இன்ஸ்பெக்டரேட் *ஜெனரலில்* ( *உமுமி மெஃபெட்டிக்லிக்,* யுஎம்) இந்த மாகாணம் சேர்க்கபட்டதுடன், ஹக்கரி, சியர்ட், வான், மார்டின், பிட்லிஸ், சான்லூர்பா, எலாஜிக், தியர்பாகர் மாகாணங்களும் இணக்கபட்டன.  1935 திசம்பரில், துன்செலி சட்டம் நிறைவேற்றப்பட்டது, இதன்படி பிராந்தியத்தில் மிகவும் சக்திவாய்ந்த அரசாங்கமாக ஆனது.  1936 சனவரியில், எலாஸ் மாகாணம் புதிதாக நிறுவப்பட்ட நான்காவது இன்ஸ்பெக்டரேட் ஜெனரலின் அதிகாரத்தின் கீழ் மாற்றப்பட்டது. இது எல்சிக், எர்சின்கான், பிங்கால், துன்செலி மாகாணங்களைக் கொண்டதாக இருந்தது. இதன் தலைநகரமானது எலாசி நகரில் இருந்தது.  நான்காவது யுஎம் ஆளுநர்-தளபதியால் நிர்வகிக்கப்பட்டது. நகராட்சிகளில் இருந்த பெரும்பாலான ஊழியர்கள் இராணுவத்தைச் சேர்ந்தவர்களாக இருந்தனர். ஆளுநர்-தளபதிக்கு அனைத்து கிராம மக்களவையும் வெளியேற்றி மாகாணத்தின் மற்றொரு பகுதியில் மீள்குடியேற்ற அதிகாரம் கொண்டவராக இருந்தார்.  1946 ஆம் ஆண்டில் துன்செலி சட்டம் அகற்றப்பட்டு அவசரகால நிலை நீக்கப்பட்டது, என்றாலும் நான்காவது யுஎம் அதிகாரம் இராணுவத்திற்கு மாற்றப்பட்டது. 

இன்ஸ்பெக்டரேட்டுகள் ஜெனரல்கள் 1952 இல் ஜனநாயகக் கட்சியின் அரசாங்கத்தின் போது கலைக்கப்பட்டன. 

2020,  ஜனவரி 24 அன்று மாகாணத்தில் 6.7 ரிக்டர் அளவில் பெரிய பூகம்பம் ஏற்பட்டது . 

## நிலவியல்
புறாத்து ஆற்றின் மூலம் இந்த மாகாணத்தில் அமைந்துள்ளது.

## மாவட்டங்கள்
thumb| எலாஸ் மாவட்டங்கள்
எலாஸ் மாகாணம் 11 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

## பொருளாதாரம்
வரலாற்று ரீதியாக, எலாஸ் மாகாணம் வெள்ளியை உற்பத்தி செய்தது, இது 1885 இல் வெட்டப்பட்டது. துருக்கிய அரசாங்கம் சுரங்கங்களை நவீனப்படுத்த முயன்றது; இருப்பினும், எரிபொருள் மற்றும் ஆற்றலின் விலை கட்டுபடியாகததால் சுரங்கம் மூடப்பட்டது.  மாகாணத்தின் சில பகுதிகளில் நிலக்கரி காணப்படுகிறது. தங்கம், உப்பு ஆகியவையும் உற்பத்தி செய்யப்படுகின்றன. 

## கல்வி
மாகாணத்தின் கல்வியை தேசிய கல்விக்கான எலாஸ் மாகாண இயக்குநரகம் வழங்குகிறது. இங்கு தற்போது முறை மற்றும் முறைசாரா கல்வி நிறுவனங்களாக 442 கல்வி நிறுவனங்கள் உள்ளளன. 

## தொல்லியல்
அல்டினோவா, எலாசிக் என்பது அல்டோனோவா சமவெளியில் ஒரு முக்கியமான தொல்லியல் சிறப்புமிக்க இடமாகும், இது 1970 களில் அகழப்பட்டது. பின்னர் இது கெபன் அணை நீரில் மூழ்கியது. அல்டினோவா சமவெளியில் உள்ள மற்ற தளங்களாக டெபெசிக், கொருகுடீப், டெசிர்மென்டெப் மற்றும் கோர்டெப் ஆகியவை உள்ளன.

## காட்சியகம்

படிமம்:Hazarbaba.jpg|ஹசர்பாபா ஸ்கி மையம்
படிமம்:Karakocan belediye parki.jpg|கரகோசான் நகரத்தின் தோற்றம்
படிமம்:Elazığ.JPG|எல்சா நகரத்தின் தோற்றம்


## குறிப்புகள்

பகுப்பு:துருக்கியின் மாகாணங்கள்
அலெக்சாந்திரியா மிருகக்காட்சிசாலை

**அலெக்சாந்திரியா மிருகக்காட்சிசாலை** (Alexandria Zoo) என்பது எகிப்தின் அலெக்சாந்திரியாவில் உள்ள மொவுகாவிற்கு அருகில் உள்ள ஓர் மிருகக்காட்சிசாலையாகும். மிருகக்காட்சிசாலையினைச் சுற்றிப்பார்க்க நுழைவுக் கட்டணம் வசூலிக்கப்படுகிறது. பார்வையாளர்கள் மிருகக்காட்சிசாலையினைச் சுற்றி நடக்கவும், உலகம் முழுவதிலும் இருந்து தேர்வு செய்யப்பட்டுப் பாதுகாக்கப்படும் விலங்குகளைக் காணலாம்.

## விலங்குகள்
காட்சிக்கு வைக்கப்பட்டுள்ள இனங்களில் நீர்யானை, சிங்கம், வரிப்பட்டை கழுதைப்புலி, கலிபோர்னியா கடல் சிங்கம், வரிக்குதிரை, ஸ்கிமிட்டர் கொம்புகள் கொண்ட ஓரிக்ஸ், கரடிகள், குரங்குகள்,  ட்ரோமெடரி ஒட்டகங்கள், பார்பரி செம்மறி, கருஞ்சிறுத்தை, புள்ளிக் கழுதைப்புலி, பொன்னிறக் குள்ளநரி, இரட்டைத்திமில் ஒட்டகம் மற்றும் இலாமா முதலியன அடங்கும். 

## காட்சி அரங்கங்கள்
மிருகக்காட்சிசாலையில் ஊர்வன பகுதி,  'பறவைகள் மற்றும் சிறிய பாலூட்டிகள்' பிரிவு,  அருங்காட்சியகம் அமைந்துள்ளன. எகிப்தின் நாகம், நைல் முதலை மற்றும் மிக அருகிய இனமான எகிப்தின் ஆமை உள்ளிட்ட பல எகிப்திய இனங்களுக்கான ஊர்வன இல்லமும் உள்ளது.

பறவைகளில் பருந்துகள், கழுகுகள், வல்லூறும் பாலூட்டிகளில் ஆப்பிரிக்க முகடு முள்ளம்பன்றிகள் மற்றும் எகிப்தின் கீரிப்பிள்ளை அடங்கும்.

## விலங்கு நலன்
2000களின் முற்பகுதியில் மிருகக்காட்சிசாலையானது போதுமான கவனிப்பின்றி பழுதடைந்தது. எகிப்து விலங்கு உதவி, தன்னார்வலர்களின் குழுவுடன் சேர்ந்து, விலங்குகளின் வாழ்க்கை நிலைமைகளை மேம்படுத்த உதவத் தொடங்கியது. மிருகக்காட்சிசாலையின் யானையைப் பகலில் சங்கிலிகளிலிருந்து விடுவிப்பதற்கும், சுதந்திரமாகச் சுற்றித் திரிவதற்கும், அதே போல் பகல்நேரங்களி நிழல் தரும் கொட்டகை அமைப்பதற்கும், இரவுநேர தங்குமிடங்களை வலுப்படுத்துவதற்கும் மிருகக்காட்சிசாலை அதிகாரிகள் நடவடிக்கை மேற்கொள்ள முயற்சி மேற்கொண்டனர். இவர்கள் சிம்பன்சியின் உணவை மேம்படுத்துவதற்காக மேற்பார்வையாளர்களுக்கு உதவிப்புரிந்தனர். அவர்களின் வெளிப்புற பாதுகாப்பு அடைப்புகளை மேம்படுத்தினர். மேலும் இரவு தங்குமிடங்களில் மரத் தளங்களை நிறுவ முயற்சி மேற்கொண்டனர். 

பிப்ரவரி 2015ல், இரண்டு ஆண்கள் அலெக்ஸாண்ட்ரியா மிருகக்காட்சிசாலையில் நுழைந்து ஹமாத்ரியாஸ் பபூன்களை குச்சிகளைக் கொண்டு அடித்தனர். பெரும்பாலான குரங்குகள் பாதுகாப்பிற்காகக் கூரைமீது ஓடின. கூட்டத்திலிருந்தவர்கள் கூச்சலிட்டு, சிரித்தார்கள், கைதட்டினார்கள்.  

இரண்டு பேரும் குரங்கு அடைப்பில் கணிசமான நேரத்தைச் செலவிட்டனர். ஆனால் மிருகக்காட்சிசாலையில் பாதுகாப்பினர் இதில் தலையிடவில்லை.  இருப்பினும் இறுதியில், அந்த ஆண்கள் கைது செய்யப்படாமலும், எந்தவிதமான விளைவுகளையும் சந்திக்காமலும் அந்த இடத்தை விட்டு வெளியேறினர். 

## மேலும் காண்க

* அலெக்ஸாண்ட்ரியாவில் தோட்டங்கள், பூங்காக்கள் மற்றும் உயிரியல் பூங்காக்கள்
* கிசா உயிரியல் பூங்கா

## குறிப்புகள்

## வெளி இணைப்புகள்
   
 
பகுப்பு:Coordinates on Wikidata
சிங்கப்பூர் திரைப்படத்துறை

**சிங்கப்பூர் திரைப்படத்துறை** (Cinema of Singapore) என்பது சிங்கப்பூர் நாட்டில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். சிங்கப்பூரில் 1990 களில் இருந்து மாண்டரின், தமிழ், மலாய் போன்ற மொழிகளில் திரைப்படங்கள் தயாரிக்கப்படுகின்றது.

சிங்கப்பூர் திரைப்படத்துறையின் அதிகரித்துவரும் உலகளாவிய வெற்றி மற்றும் உலகமயமாக்கல் காரணமாக கடந்த இரண்டு தசாப்தங்களாக ஹாலிவுட் திரைப்படங்களில் டான் கெங் ஹுவா மற்றும் பியோனா ஸீ போன்ற சிங்கப்பூர் நடிகர்கள் பணி புரிந்து வருகின்றார்கள். இந்த நாட்டில் வழங்கப்படும் சிங்கப்பூர் சர்வதேச திரைப்பட விழா ஆசியாவின் மிகப்பெரிய மற்றும் மிக முக்கியமான திரைப்பட விழாக்களில் ஒன்றாக வளர்ந்துள்ளது. 2008 ஆம் ஆண்டு வெளியான மை மேஜிக் என்ற தமிழ்த் திரைப்படம் சிங்கப்பூர் நாட்டின் சார்பில் 2009 ஆம் ஆண்டிற்கான கான் திரைப்பட விருதிற்கு அனுப்பப்பட்ட முதல் திரைப்படம் ஆகும். 

## வரலாறு
முதல் சிங்கப்பூர் நாட்டுத் திரைப்படம் 1992 ஆம் ஆண்டு சீனம், மலாய் மற்றும் ஆங்கில மொழிகளில் வெளியான 'த மீடியம்' என்ற திரைப்படம் ஆகும். இது உள்ளூர் கொலையாளியான அட்ரியன் லிம் என்பவரின் வாழ்க்கை வரலாற்றை அடிப்படையாகக் கொண்ட படம் ஆகும். இவர் 1988 ஆம் ஆண்டில் கொலைக்காக தூக்கிலிடப்பட்டார். இதன் தயாரிப்பு $2 மில்லியன் ஆகும் ஆனால் இந்த படம் வசூல் ரீதியாக பெரும் நஷ்டத்தை அடைந்தது.

## மேலும் பார்க்க
* சிங்கப்பூர் தமிழ்த் திரைப்படத்துறை

## மேற்கோள்கள்

பகுப்பு:ஆசியத் திரைப்படத்துறை
சஞ்சார்

**சஞ்சார்** *(Sanchar)* என்பது மராத்தி மொழியில் வெளிவரும் ஒரு தினசரி அகல விரிதாள் செய்தித்தாளாகும். இது இந்தியாவின் மகாராட்டிர மாநிலத்திலுள்ள சோலாப்பூர் நகரத்தை அடிப்படையாகக் கொண்டு  வெளிவருகிறது. 1961 ஆம் ஆண்டு அக்டோபர் மாதம் சிறீ எம் பி கதாதி  இரங்கா வைத்யா மற்றும் இராமன் காந்தி ஆகியோர் இச்செய்தித்தாளை தொடங்கினர்.  தற்போது சங்கம் பேப்பர் நிறுவனத்திற்கு இது   சொந்தமானதாக உள்ளது. தர்மராசு அன்னராச் கதாதி என்பவர் சஞ்சாரின் தற்போதைய ஆசிரியர், அச்சிடுபவர்  வெளியீட்டாளர் என செயல்படுகிறார். இவருடன் திருமதி சுசிலா ராமன் காந்தி சங்கம் பேப்பர் நிறுவனத்தின்   பங்குதாரராக உள்ளார். சஞ்சார் தினசரியின் அலுவலகம் இந்தியாவின் மகாராட்டிர மாநிலத்திலுள்ள சோலாப்பூர் ஆட்கி சாலையிலுள்ள சஞ்சார் கட்டிடத்தில் உள்ளது.

## மேற்கோள்கள்

## புற இணைப்புகள்
* Official website

பகுப்பு:சோலாப்பூர் மாவட்டம்
பகுப்பு:மகாராட்டிரம்
எர்சின்கான் மாகாணம்

**எர்சின்கான் மாகாணம்** (*Erzincan Province*,    , Kurdish    Zazaki   ,  ) என்பது துருக்கியின், கிழக்கு அனடோலியா பிராந்தியத்தில் உள்ள ஒரு மாகாணமாகும் .  இதன் தலைநகரம் எர்சின்கான் என்றும் அழைக்கப்படுகிறது. 2010 இல் மாகாணத்தின் மக்கள் தொகை 224,949 என இருந்தது.

## நிலவியல்
இது வடக்கு அனதோலியாவில் அமைந்துள்ளது. இது  27 திசம்பர் 1939 இல் ஏற்பட்ட பூகம்பங்கள்  மற்றும்  13 மார்ச்1992  அன்று ஏற்பட்ட பூகம்பம் போன்றவற்றால் பாதிப்புக்கு ஆளானது. 

## மாவட்டங்கள்
வலது|thumb|250x250px| எர்சின்கான் மாவட்டங்கள்
எர்சின்கான் மாகாணம் 9 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

* கய்ரில்
* **எர்சின்கன்**
* இல்லிக்
* கெமா
* கெமலியே
* ஒட்லுக்பெலி
* ரெஃபாஹியே
* டெர்கான்
* உசுமுலு

## வரலாறு
1935 செப்டம்பரில் மூன்றாவது இன்ஸ்பெக்டரேட் ஜெனரல் ( *உமுமி மெஃபெட்டிக்லிக்,* யுஎம்) உருவாக்கப்பட்டது,  இதில் எர்சின்கான் மாகாணமும் சேர்க்கப்பட்டது. இது 1927 சூனின் சட்டம் 1164 ஐ அடிப்படையாகக் கொண்டு உருவாக்ககபட்டது.  இது மக்களை பிற தேசிய இனத்தவரைதுருக்கியமயமாக்குவதற்காக நிறைவேற்றப்பட்டது.  இந்த மூன்றாவது இன்ஸ்பெக்டரேட் ஜெனரல் பகுதியுடன் எர்சின்கான் மாகாணம் மட்டுமல்லாது, எர்சுரம், ஆர்ட்வின், ரைஸ், டிராப்சன், கார்ஸ், கோமஹேன், எர்சின்கான், ஆரே மாகாணங்கள் சேர்க்கபட்டன. இது எர்சுரம் நகரில் அமர்ந்திருக்கும் ஒரு இன்ஸ்பெக்டர் ஜெனரலால் நிர்வகிக்கப்பட்டது.   1936 சனவரியில், நான்காவது இன்ஸ்பெக்டரேட் ஜெனரல் நிறுவப்பட்டது.  பின்னர் இந்த நான்காவது இன்ஸ்பெக்டரேட் ஜெனரலின்  அதிகாரத்தின் கீழ் மாகாணம் மாற்றப்பட்டது. இந்த நான்காவது யுஎம்மில் எர்சின்கான், துன்செலி, எலாசே மாகாணங்கள் மற்றும் பிங்கால் மாகாணமாக மாற்றபட்ட பகுதிகளும் அடங்கும்.  நான்காவது யுஎம் ஆளுநர் தளபதியால் நிர்வகிக்கப்பட்டது. நகராட்சிகளில் உள்ள பெரும்பாலான ஊழியர்கள் இராணுவத்தைச் சேர்ந்தவர்களாக இருந்தனர். ஆளுநர் தளபதிக்கு முழு கிராம மக்களையும் வெளியேற்றி மற்ற பகுதிகளில் மீள்குடியேற்ற அதிகாரம் கொண்டவராக இருந்தார்.  இன்ஸ்பெக்டரேட்டுகள் ஜெனரல் 1952 இல் ஜனநாயகக் கட்சியின் அரசாங்கத்தின் போது கலைக்கப்பட்டது. 

## குறிப்புகள்

பகுப்பு:துருக்கியின் மாகாணங்கள்
புயி

**புயி** (Puyi) (7 பிப்ரவரி 1906 - 17 அக்டோபர் 1967) என்பவர் சீனாவின் கடைசி ஏகாதிபத்திய வம்சமான சிங் அரசவம்சத்தின் பன்னிரண்டாவது மற்றும் இறுதிப் பேரரசர் ஆவார். இரண்டு வயதில், இவர் சீனாவின் பேரரசரராக குடிசூட்டப்பட்டார்.  1908 முதல் மங்கோலியாவில் கெவ் யோஸ் கான் 1911 புரட்சிக்குப் பின்னர், 1912 பிப்ரவரி 12 அன்று கட்டாயமாக பதவி விலகும் வரை, இவர் தடுக்கப்பட்ட நகரின் அரண்மனையில் தங்கியிருந்து ஒரு பகட்டான வாழ்க்கை முறையைத் தொடர்ந்தார்.

1917 சூலை 1 முதல் சூலை 12 வரை  தளபதி சாங் சூன் என்பவர் சிலகாலம் இவரை பேரரசராக அரியணையில் அமர்த்தினார். இவருக்கு பேரரசி வான்ரோங் என்பவருடன் 1922 இல் முதல் திருமணம் இருந்தது. 1924 ஆம் ஆண்டில், இவர் அரண்மனையிலிருந்து வெளியேற்றப்பட்டு, தியான்சினில் தஞ்சமடைந்தார். அங்கு இவர் சீனாவை ஆக்கிரமிக்க போராடும் போர்வீரர்களுடனும், சீனா மீது கட்டுப்பாட்டை ஏற்படுத்த  நீண்டகாலமாக விரும்பிய சப்பானியர்களையும் அரசவையில் சேர்க்கத் தொடங்கினார். 1932 ஆம் ஆண்டில், மஞ்சூரியா மீதான சப்பானிய படையெடுப்பிற்குப் பிறகு, மஞ்சுகுவோவின் கைப்பாவை மாநிலம் ஒன்று சப்பானால் நிறுவப்பட்டது. மேலும் இவர் தத்தோங் ( தா-துங் ) என்ற சகாப்தப் பெயரைப் பயன்படுத்தி புதிய மாநிலத்தின் " பேரரசர் " ஆகத் தேர்ந்தெடுக்கப்பட்டார் .

1934 ஆம் ஆண்டில், இவர் மஞ்சுகுவோவின் **காங்டே பேரரசர்** (அல்லது **காங்-தே பேரரசர்** ) என்று அறிவிக்கப்பட்டு 1945 இல் இரண்டாம் சீன-சப்பானியப் போர் முடியும் வரை "ஆட்சி செய்தார்". சக்கரவர்த்தியாக இந்த மூன்றாவது நிலை இவரை சப்பானின் கைப்பாவையாகக் கண்டது; அடிமைத்தனத்தை சட்டப்பூர்வமாக்குவது உட்பட சப்பானியர்கள் இவருக்கு வழங்கிய பெரும்பாலான கட்டளைகளில் இவர் கையெழுத்திட்டார். இந்த காலகட்டத்தில், இவர் பெரும்பாலும் மஞ்சுகோ பேரரசின் அரண்மனையில் வசிக்க ஆரம்பித்தார். அங்கு இவர் தனது ஊழியர்களை அடிக்கடி  அடித்து வந்தார். இவரது முதல் மனைவியின் அபின் போதை இந்த ஆண்டுகளில் அவளை உட்கொண்டது. சப்பானின் வீழ்ச்சியுடனும், மஞ்சுகுவோவும், 1945 இல், இவர் தலைநகரை விட்டு வெளியேறி, இறுதியில் சோவியத் ஒன்றியத்தால் கைப்பற்றப்பட்டார்; 1949 இல் நிறுவப்பட்ட பின்னர் இவர் சீன மக்கள் குடியரசிடம் ஒப்படைக்கப்பட்டார்.

## மேற்கோள்கள்

## வெளி இணைப்புகள்

* 
* Royalty.nu: Extended Bio
* ''TIME'': Last Emperor's Humble Occupation 
* Li Xin, Pu Yi's Widow Reveals Last Emperor's Soft Side
* Pu Ru (溥儒), Pu Yi's cousin, accomplished Chinese brush painter and calligrapher
பகுப்பு:1967 இறப்புகள்
பகுப்பு:1906 பிறப்புகள்
எஸ்கிசெஹிர் மாகாணம்

**எஸ்கிசெஹிர் மாகாணம்** (*Eskişehir Province*,    ) என்பது வடமேற்கு துருக்கியில் உள்ள ஒரு மாகாணமாகும் . இதன்  அருகிலுள்ள மாகாணங்கள் வடமேற்கில் பிலெசிக், மேற்கில் கெட்டஹ்யா, தென்மேற்கில் அபியோன்கராஹிசர், தெற்கே கொன்யா, கிழக்கில் அங்காரா, வ்டக்கே போலு ஆகியவை ஆகும். மாகாண தலைநகராக எஸ்கிசெஹிர் உள்ளது. மாகாணத்தின் பெரும்பகுதி மத்திய அனடோலியா பிராந்தியத்தில் அமைந்துள்ளது.

எஸ்கிசெஹிர் மாகாணமானது  பழமையானதும், கலாச்சார ரீதியாக வளர்ந்த ஒரு துருக்கி மாகாணமாகும். இதன் மக்கள் தொகை 844,842 ஆகும். இதன் நகர்ப்புற மக்கள் தொகை 734,837. எஸ்கிஹெஹிர் இரு பல்கலைக்கழகங்களைக் கொண்டுள்ளது, எஸ்கிசெஹிர் ஒஸ்மங்காசி பல்கலைக்கழகம், மற்றும் அனடோலு பல்கலைக்கழகம், இது துருக்கியின் மிகப்பெரிய பல்கலைக்கழகமாகும், இது ஐரோப்பாவில் சில கிளை அலுவலகங்களைக் கொண்டுள்ளது.

## மாவட்டங்கள்
வலது|thumb|200x200px| எஸ்கிசெஹிர், யசல்காயாவில் உள்ள மிடாஸ் கல்லறை
எஸ்கிசெஹிர் மாகாணம் 14 மாவட்டங்களாகப் பிரிக்கப்பட்டுள்ளது, அவற்றில் இரண்டு மாவட்டங்கள் எஸ்கிசெஹிரின் பெரு நகராட்சியில் சேர்க்கப்பட்டுள்ளன (தலைநகர மாவட்டமானது தடித்த எழுத்துகளில் காட்டப்பட்டுள்ளது).

* **ஒடுன்பசாரா**
* **டெப்பிபாசி**
* அல்பு
* பெய்லிகோவா
* சிப்டெலர்
* குன்யூசு
* ஹான்
* இன்னோவு
* மஹ்முதியே
* மிஹல்காசி
* மிஹாலக்
* சரககாயா
* செயித்காசி
* சிவ்ரிஹிசர்

## புள்ளிவிவரங்கள்
வலது|thumb|200x200px| போர்சுக் ஆறு
எஸ்கிசெஹிரின் மக்கள் தொகையில் 99% என உயர்ந்த அளவு எழுத்தறிவைக் கொண்டுள்ளனர். பல பல்கலைக்கழகங்கள் மற்றும் இராணுவ கல்வி நிறுவனங்கள் நகரத்திலும் அதைச் சுற்றியும் அமைந்துள்ளன. துருக்கிய தொழில்நுட்ப மாணவர்கள் எஸ்கிசெஹிர் பல்கலைக்கழகங்களில் குவிந்துள்ளனர்.

சுமார் 1000 ஆண்டுகளுக்கு முன்பு உதுமானியப் பேரரசின் நிறுவனர்களின் சந்ததியினர் முதன்மையாக குடியேறியப் பகுதியாக எஸ்கிசெஹிர் மற்றும் அண்டை நகரங்கள் இருந்தன. மாகாணத்தில் உள்ள பல கிராமங்கள் அந்தக் காலத்திலிருந்து துருக்கிய பழங்குடியினர் / குலங்களின் பெயர்களைக் கொண்டுள்ளன. எஸ்கிசெஹிர் நகரில் உள்ள சிலர் தங்கள் குடும்ப தோற்றத்தை கிரிமியா மற்றும் காகசஸ் வரை கொண்டுள்ளதைக் காணலாம் .

## மீரிசம்
எஸ்கிசெஹிர் மாகாணத்தில் கிடைக்கும் மீரிசம் மூலமாக இந்த மாகாணம் சர்வதேச அளவில்  அறியப்படுகிறது, இது ஒரு வெள்ளை நுரை கல், இது  செதுக்கு வேலைகளுடன் புகைபிடிக்கும் குழாய்களுக்கு பயன்படுத்தப்படுகிறது. இது துருக்கியில் *lületaşı* என்று அழைக்கப்படுகிறது.

## குறிப்புகள்

பகுப்பு:துருக்கியின் மாகாணங்கள்
காசியான்டெப் மாகாணம்

thumb| காசியான்டெப் மாகாணத்தின் நிலப்பரப்பு
**காசியான்டெப் மாகாணம்** (*Gaziantep Province*,    ) என்பது தென்-மத்திய துருக்கியில் உள்ள ஒரு மாகாணமாகும். இதன் தலை நகரம் காஜியண்டெப் ஆகும். இந்த மாகாணத்தின் மக்கள் தொகை 2015 ஆம் ஆண்டு 1.931.836 என்று இருந்தது. இதன் அண்டை எல்லைகளாக வடக்கே அத்யமான், கிழக்கே சான்லுர்பா, தெற்கே சிரியா மற்றும் கிலீஸ், தென்மேற்கே  கத்தே, மேற்கில் உஸ்மானியே, வடமேற்கில் கஹ்ரமன்மாரா ஆகியவை உள்ளன.

இது பண்டைய காலங்களிலிருந்தே ஒரு முக்கியமான வர்த்தக மையமாக இருந்துள்ளது. இந்த மாகாணம் துருக்கியின் முக்கிய உற்பத்தி மண்டலங்களில் ஒன்றாகும்.  இதன் முக்கிய வேளாண் உற்பத்தியில் பசுங்கொட்டை  முக்கிய இடத்தை வகிக்கிறது.

பண்டைய காலங்களில், முதலில் யம்ஹாத்தின் அதிகாரத்தின் கீழும், பின்னர் இட்டைட்டுகளும் பின்னர் அசீரியர்களாலும் இப் பிராந்தியம் கட்டுப்படுத்தப்படது. இப்பகுதியானது சிலுவைப் போரின்  போது அதிக போர்களைக் கண்டது. மேலும் 1183 இல் சலாகுத்தீன் ஒரு முக்கிய போரில் வெற்றி பெற்றார். முதலாம் உலகப் போருக்கும் உதுமானியப் பேரரசின் சிதைவுக்கும் பின்னர், துருக்கிய சுதந்திரப் போரின்போது பிரெஞ்சு மூன்றாம் குடியரசின் படைகள் படையெடுத்துவந்தன. லொசேன் ஒப்பந்தம் கையெழுத்திடப்பட்ட பின்னர் இப்பகுதி மீண்டும் துருக்கியின் கட்டுப்பாட்டுக்குள் வந்தது. இது துருக்கியுக்கும் முதலாம் உலகப் போரின் நட்பு நாடுகளுக்கும் இடையிலான விரோதப் போக்கை முறையாக முடிவுக்குக் கொண்டுவந்தது.

காசி என்ற பட்டம்  (துருக்கியில் மூத்தவர் என்று பொருள்) கொண்ட  ஆன்டெப் என்பவர்   1921 ஆம் ஆண்டில் துருக்கிய சுதந்திரப் போரின் செயல்பாடின் காரணமாக  மாகாணம் மற்றும் மாகாண தலைநகரின் பெயரில் இவரின் பெயர் சேர்க்கப்பட்டது.

1994 இல் பிரிக்கப்படும் வரை இது கிலிஸ் மாகாணம் காசியான்டெப் மாகாணம் ஆகியவற்றின் ஒரு பகுதியாக இருந்தது. மாகாணத்தில் துருக்கியர்கள் பெரும்பான்மையாக உள்ளனர். 

## மாவட்டங்கள்
வலது|thumb|250x250px| காசியான்டெப் கோட்டையிலிருந்து ஒரு தோற்றம்

## குறிப்புகள்

பகுப்பு:துருக்கியின் மாகாணங்கள்
பர்ஹம்பூர் சட்டமன்றத் தொகுதி

**பர்ஹம்பூர் சட்டமன்றத் தொகுதி** (Barhampur Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது நெளகாங் மக்களவைத் தொகுதியில் அடங்குகிறது.

## சட்டமன்ற உறுப்பினர்கள்

## மேற்கோள்கள்

பகுப்பு:அசாம் சட்டமன்றத் தொகுதிகள்
கோமஹேன் மாகாணம்

**கோமஹேன் மாகாணம்** (*Gümüşhane Province*,    ) என்பது வடக்கு துருக்கியில் உள்ள ஒரு மாகாணம் ஆகும். இதன் எல்லைகளாகக் கிழக்கே போபர்ட், வடக்கே டிராப்சோன் மேற்கே கீரேசன் மற்றும் எர்சின்கான் ஆகிய மாகாணங்கள் உள்ளன இந்த மாகாணமானது 6,575 &nbsp;கி.மீ² பரப்பளவைக் கொண்டுள்ளது மாகாணத்தின் மக்கள் தொகையானது 2010 ஆண்டய கணக்கின்படி 129,618 ஆகும். 2000 ஆம் ஆண்டில் மாகாண மக்கள் தொகை 186,953 என இருந்தது. *கோமஹேன்* என்ற பெயருக்கு வெள்ளி வீடு என்று பொருள். இந்த நகரம் சுரங்கங்கள் (வெள்ளி மற்றும் வெண்கலம்) கொண்டிருந்த வரலாற்றைக் கொண்டுள்ளது. மேலும் டிராப்சன் ஏற்றுமதிக்கான மூலமாக இருந்தது. மாகாணத்தின் தற்போதைய ஆளுநர் கமுரான் தப்பிலெக் ஆவார். இவர் 27 அக்டோபர் 2019 அன்று நியமிக்கப்பட்டார். 

மாகாணத்தின் தலைநகராக கோமஹேன் நகரம் உள்ளது.

## நிலவியல்
கோமஹேன்  உயரமான மலைகளால் சூழப்பட்டுள்ளது. இதன் வடக்கே ஜிகானா-டிராப்ஸன் மலைகளும், தெற்கே ஐமென் மலைகளும், மேற்கில் கீரேசன் மலைகளும், கிழக்கில் புலூர், சோசான் மலைகள் ஆகியவற்றால் சூழப்பட்டுள்ளது. இந்த மலைகளில் மலையேற்றம் என்பது பிரபலமான விளையாட்டாக உள்ளது. ஜிகானா மலையில்  ஸ்கை செண்டர் என்ற மையத்தைக் கொண்டுள்ளது. மேலும் இது குளிர்கால விளையாட்டுகளுக்கு நன்கு அறியப்பட்ட சுற்றுலா இடமாகும். இதில் உயர்ந்த சிகரம் அப்துல் மூசா சிகரம் (3331 மீ.) ஆகும். இங்குள்ள காடுகளின் முக்கிய மரங்களாக ஸ்காட்ச் பைன் மற்றும் ஃபிர் போன்றவை உள்ளன. மேலும் இப்பகுதியில் ஏராளமான விலங்குகளும்,  பறவைகளும் உள்ளன. கரன்லாக் கோல், பீ குல்லர், ஆர்ட்டெபெல் கோலே, காரா குல்லர் போன்ற பல ஏரிகள் கவூர்தாஸ் மலையின் உச்சியில் உள்ளன, அவை இயற்கை பூங்காக்களாக பாதுகாக்கப்படுகின்றன. கோமஹேன் மாகாணத்தின் மொத்த பரப்பளவில் 56% மலைப்பிரதேசம்.

## வரலாறு
1935 செப்டம்பரில் மூன்றாவது இன்ஸ்பெக்டரேட் ஜெனரல் ( *உமுமி மெஃபெட்டிக்லிக்,* யுஎம்) உருவாக்கப்பட்டது.  அது 1927 ஜுனில் பிரப்பிக்கபட்ட சட்டமான  1164 ஐ அடிப்படையாகக் கொண்டது.  இச்சட்டமானது மக்களை துருக்கியமயமாக்குவதை நோக்கமாக கொண்டு நிறைவேற்றப்பட்டது.  இந்த மூன்றாவது இன்ஸ்பெக்டரேட் ஜெனரலில் எர்சுரம், ஆர்ட்வின், ரைஸ், டிராப்ஸன், கார்ஸ் கோமஹேன், எர்சின்கான், ஆரே போன்ற மாகாணங்கள் சேர்க்கபட்டிருந்தன. இது எர்சுரம் நகரில் இருக்கும் இன்ஸ்பெக்டர் ஜெனரலால் நிர்வகிக்கப்பட்டது.   இன்ஸ்பெக்டரேட் ஜெனரல் 1952 இல் ஜனநாயகக் கட்சியின் அரசாங்கத்தின் போது கலைக்கப்பட்டது. 

## மாவட்டங்கள்
கோமஹேன் மாகாணம் 6 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

* **கோமஹேன்**
* கெல்கிட்
* கோஸ்
* கோர்டன்
* சிரான்
* டோருல்

## பொருளாதாரம்
வரலாற்று ரீதியாக, மாகாணத்தில் வெள்ளி சுரங்கங்கள் இருந்தன. இருப்பினும்,  காடழிப்பு காரணமாக 1920 க்குள் உற்பத்தி நிறுத்தப்பட்டது. 

## குறிப்புகள்

## வெளி இணைப்புகள்

* 

பகுப்பு:துருக்கியின் மாகாணங்கள்
எகிப்திய புவியியல் அருங்காட்சியகம்

**எகிப்திய புவியியல் அருங்காட்சியகம்** (Egyptian Geological Museum) என்பது எகிப்தின் கெய்ரோவில் உள்ள ஒரு அருங்காட்சியகமாகும் . எகிப்திய புவியியல் ஆய்வின் ஒரு பகுதியாக 1904 ஆம் ஆண்டில் இந்த அருங்காட்சியகம் நிறுவப்பட்டது. இது ஆட்சியாளர் இசுமாயில் பாஷாவின்வழிகாட்டுதலின் கீழ் 1896 இல் தொடங்கப்பட்டது. இந்த அருங்காட்சியகம் மத்திய கிழக்கு மற்றும் ஆப்பிரிக்கக் கண்டத்தில் முதன்முதலில் ஏற்படுத்தப்பட்டது.

## அருங்காட்சியக வரலாறு
இந்த அருங்காட்சியகம் ஆரம்பத்தில் கிரேக்க-உரோமானிய பாணியில் கட்டப்பட்டது. இது கெய்ரோ நகரத்தில் உள்ள பொதுப்பணி அமைச்சின் தோட்டங்களில் அமைந்துள்ளது. இது எகிப்திய அருங்காட்சியகத்தை (எகிப்திய பழங்கால அருங்காட்சியகம் என்றும் அழைக்கப்படுகிறது) வடிவமைத்து கட்டிய பிரெஞ்சு கட்டிடக் கலைஞர் *மார்செல் டர்கனனான்* என்பவரால் வடிவமைக்கப்பட்டது. 3 மீட்டர் (10 அடி) உயரமுள்ள பழங்கால யானையின் தொல்லுயிர் எச்சங்கள்உள்ளடக்கிய, பழங்காலவியல் கண்டுபிடிப்புகளின் புனரமைக்கப்பட்ட புதைபடிவ எலும்புக்கூடுகளுக்கு இடமளிக்கும் வகையில் இந்த கட்டிடத்தில் 4 மீட்டர் (13 அடி) உயரமுள்ள கூரைகளைக் கொண்ட ஒரு கண்காட்சி மண்டபம் இருந்தது. இலண்டனின் இயற்கை வரலாற்று அருங்காட்சியகத்திலிருந்த பழங்காலவியலாளர் வில்லியம் ஆண்ட்ரூஸ்  என்பவர் 1904 ஆம் ஆண்டில் இதன் முதல் காப்பாளாராக இருந்தார். அவரைத் தொடர்ந்து 1906 இல் ஹென்றி ஆஸ்போர்ன் என்பவர் பணியாற்றினார்.

அசல் அருங்காட்சியகம் 1968 ஆம் ஆண்டில் பாறையியல் மற்றும் தொல்லுயிரியலுக்கான அருங்காட்சியகத்தின் ஆய்வகங்களை அமைப்பதற்காக வடிவமைக்கப்பட்ட ஒரு இணைப்பைக் கட்டியது. பெருநகர கெய்ரோவை நிர்மாணிப்பதற்காக அசல் கட்டிடம் இடிக்கப்பட்டு 1982 வரை இந்த அருங்காட்சியகம் கெய்ரோ நகரத்தில் இருந்தது.

## தற்போதைய அருங்காட்சியகம்
thumb|அருங்காட்சியகத்தின் உள்ளே
இந்த அருங்காட்சியகம் கெய்ரோவின் தெற்கு புறநகர்ப் பகுதியான மாடிக்கு அருகிலுள்ள தற்போதைய இடத்திற்கு மாற்றப்பட்டது.

1898 ஆம் ஆண்டில் பயோம் பாலைவனத்தில் உள்ள பிர்கெட் கரூனின் வடக்கே காஸ்ர் அல்-சாகாவில் புவியியலாளர் ஹக் பீட்னெல் என்பவரால் கண்டுபிடிக்கப்பட்ட தொடர்ச்சியான புதைபடிவங்களின் முதுகெலும்புகள் காட்சிக்கு வைக்கப்பட்டுள்ளன. இந்த கலைப்பொருட்கள் அடையாளம் காண பிரித்தானிய அருங்காட்சியகத்திற்கு அனுப்பப்பட்டு அருங்காட்சியகத்தில் காட்சிக்கு வைக்கப்பட்டன. இந்த அருங்காட்சியகத்தில் எகிப்தின் இயற்கை வரலாறு மற்றும் அதன் புவியியல் மற்றும் தாதுக்கள் எகிப்தை உலக சக்தியாக மாற்ற உதவியது என்பதற்கான எடுத்துக்காட்டுகளும் உள்ளன.

குறிப்பிட்ட கண்காட்சிகளின் கலாச்சார மற்றும் விஞ்ஞான ஆர்வத்தைப் பற்றி விவாதிக்க அருங்காட்சியகம் வாராந்திர பொதுக் கூட்டங்களை ஏற்பாடு செய்கிறது.

## திறந்திருக்கும் நேரம்
இந்த அருங்காட்சியகம் வெள்ளி மற்றும் தேசிய விடுமுறைகள் உட்பட ஒவ்வொரு நாளும் காலை 8.30 மணி முதல் மாலை 5.00 மணி வரை திறக்கப்படுகிறது. அருங்காட்சியகத்தை ++ 02 25240916 என்ற தொலைபேசியில் தொடர்பு கொள்ளலாம்.

## குறிப்புகள்

*  Geology, published online on 5 January 2011 as 
*  www.sciencemag.org/cgi/content/full/science.1190990/DC1

பகுப்பு:எகிப்தின் வரலாறு
பகுப்பு:அருங்காட்சியகங்கள்
பிலிப்பீன்சு திரைப்படத்துறை

**பிலிப்பீன்சு திரைப்படத்துறை** (Cinema of the Philippines) என்பது 1897 ஆம் ஆண்டு முதல் பிலிப்பீன்சு நாட்டில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும்.

1930 களில் பிரபலமான நாடகம் மற்றும் பழக்கமான உள்ளூர் இலக்கியங்களிலிருந்து திரைப்படங்கள் தயாரிக்கப்பட்டது. இங்கு தேசியவாத திரைப்படங்களும் மிகவும் பிரபலமாக இருந்தன, இருப்பினும் அவை மிகவும் மோசமானவை என்று முத்திரை குத்தப்பட்டன. 1940 களில் தயாரிக்கப்பட்ட போர்த் திரைப்படங்கள் பிலிப்பீன்சு மக்கள் மத்தியில் யதார்த்த உணர்வை கொண்டு வந்தன. போர் மற்றும் வீரத்தை உள்ளடக்கிய திரைப்படக் கதைகள் உள்ளூர் பார்வையாளர்களிடையே பெரும் வரவேற்பைப் பெற்றன.

1950 கள் பிலிப்பீன்சு திரைப்படத்துறையின் பொற்காலம் ஆகும். மேலும் கலை மற்றும் வயதுவந்தோருக்கான திரைப்படங்களின் தோற்றம் மற்றும் திரைப்பட தயாரிப்பாளர்களிடையே திரைப்படம் பற்றிய நுட்பங்களில் குறிப்பிடத்தக்க முன்னேற்றம் காணப்பட்டது. ஆண்டுதோறும் பல திரைப்படங்கள் தயாரிக்கப்பட்டு பல உள்ளூர் திரைப்படத்துறையினர்கள் வெளிநாடுகளில் அங்கீகாரம் பெற்றன.

1970 கள் மற்றும் 1980 களில் பிலிப்பீன்சு திரைப்படத்துறை நேர்மறையான மற்றும் எதிர்மறையான மாற்றங்களைக் கண்டது. இந்த காலகட்டத்தில் தற்காப்பு, அதிரடி மற்றும் பாலியல் போன்ற வகையான திரைப்படங்கள் மேலும் வளர்ந்தன. 1990 களில் இளயோர்கள் சார்ந்த காதல் நகைச்சுவை மற்றும் பாலியல் ரீதியாக வெளிப்படையான வயதுவந்த படங்கள் ஆகியவற்றின் பிரபலமடைந்தது.

செப்டம்பர் 12, 2019 அன்று தனது நூறு ஆண்டு பிலிப்பீன்சு திரைப்படத்துறை கொண்டாடியது, ஜனாதிபதி பிரகடனம் 622, எஸ். 2018 ஐத் தொடர்ந்து, அதே நாளை 2020 செப்டம்பர் 11 வரை பிலிப்பீன்சு திரைப்படத்துறையின் நூற்றாண்டு ஆண்டாக அறிவிக்கிறது.

## மேற்கோள்கள்

பகுப்பு:ஆசியத் திரைப்படத்துறை
உமேசு ஜி. ஜாதவ்

**உமேசு கோபால்தேவ் ஜாதவ்**  (Umesh G. Jadhav) ஒரு இந்திய அரசியல்வாதியும் மற்றும் குல்பர்கா மக்களவைத் தொகுதியில் இருந்து 17 வது மக்களவைக்குத் தேர்ந்தெடுக்கப்பட்ட நாடாளுமன்ற உறுப்பினரும் ஆவார். அவர் சின்சோலி தொகுதியில் இருந்து இந்திய தேசிய காங்கிரசு கட்சியின் சட்டமன்ற உறுப்பினராக  இருந்தார், ஆனால் அவர் கட்சியிலிருந்து விலகி 2019 மார்ச் மாதம் பாரதீய ஜனதா கட்சியில் சேர்வதற்காகவும், குல்பர்காவிலிருந்து மக்களவைத் தேர்தலில் போட்டியிடவும் சட்டமன்ற உறுப்பினர் பதவியிலிருந்து விலகினார்.

## வாழ்க்கை மற்றும் கல்வி
ஜாதவ் கோபால்தேவுக்குப் பிறந்தார், குல்பர்காவைச் சேர்ந்தவர். பெங்களூர் மருத்துவக் கல்லூரியில் 1991 ஆம் ஆண்டில் பொது அறுவை சிகிச்சையில் முதுகலை முடித்தார். அவர் தொழில் மூலம் ஒரு மருத்துவர்.

## வகித்த பதவிகள்

* சின்சோலி சட்டமன்ற உறுப்பினர்: 2013 முதல் 2018 வரை 
* நாடாளுமன்ற செயலாளர் சுகாதார மற்றும் குடும்ப நலத்துறை.
* சின்சோலி 2018 – 2 ஏப்ரல் 2019 வரை சட்டமன்ற உறுப்பினர் 
* குல்பர்கா மக்களவைத் தொகுதியைச் சேர்ந்த நாடாளுமன்ற உறுப்பினர் 17 வது லோக்சபா.

## குறிப்புகள்

பகுப்பு:17வது மக்களவை உறுப்பினர்கள்
பகுப்பு:கர்நாடக சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
மந்தர்பாரியா கடற்கரை

**மந்தர்பாரியா கடற்கரை** *(Mandarbaria Beach)* வங்காளதேசத்தின் சத்கீரா மாவட்டத்திலுள்ள சியாம்நகர் துணைமாவட்டத்தில் உள்ளது. இது அரியபாங்கா ஆற்றின் கரையில் உள்ள மந்தர்பாரியா வனத்திற்கு அருகில் 8 கிலோமீட்டர் நீளத்தில் இருக்கும் ஒரு கடற்கரையாகும். இக்கடற்கரை சுற்றுலாப் பயணிகளுக்கோ அல்லது உள்ளூர் மக்களுக்கோ ஒரு பிரபலமான இடமல்ல. மந்தர்பாரியா கடற்கரையின் ஒரு முனையில் சதுப்புநிலக் காடுகள் அமைந்துள்ளன. 
## மேற்கோள்கள்

பகுப்பு:வங்காளதேசம்
பகுப்பு:வங்காளதேசத்தின் புவியியல்
டி. கே. ஜி. நீலமேகம்

**த. க. கோ. நீலமேகம்** (*T. K. G. Neelamegam*)(பிறப்பு: செப்டம்பர் 27, 1963), என்பவர் இந்திய அரசியல்வாதி மற்றும் தமிழகச் சட்டமன்ற உறுப்பினராக உள்ளார். இவர் தமிழ்நாட்டில் உள்ள தஞ்சாவூர் மாவட்டத்தின் தஞ்சாவூர் சட்டமன்றத் தொகுதிக்கு 2019ஆம் ஆண்டு நடைபெற்ற இடைத்தேர்தலில் வெற்றிபெற்று சட்டமன்ற உறுப்பினரானார். இவரின் தந்தை த. க. கோவிந்தன் இப்பகுதியில் நன்கு அறியப்பட்ட அரசியல்வாதி மற்றும் முன்னாள் முதல்வர் மு.கருணாநிதிக்கு மிகவும் நெருக்கமானவர். இவர் திமுகவின் மூத்த தலைவர்களுள் ஒருவராவார். மேலும் டி.கே.ஜி. நீலமேகம் திராவிட முன்னேற்ற கழகத்தின் தஞ்சாவூர் நகரச் செயலாளராக உள்ளார்.

## 2021 சட்டசபைத் தேர்தல்
ஏப்ரல் 6 2021ஆம் ஆண்டு நடைபெற்ற சட்டமன்றத் தேர்தலில் திமுக சார்பில் மீண்டும் தஞ்சாவூர் சட்டமன்ற உறுப்பினர் பதவிக்குப் போட்டியிட்டு 103772 வாக்குகள் பெற்று சட்டமன்ற உறுப்பினராகத் தேர்ந்தெடுக்கப்பட்டார்.

## போட்டியிட்ட தேர்தல்கள்

## மேற்கோள்கள்

பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:தஞ்சாவூர் மாவட்ட அரசியல்வாதிகள்
இனானி கடற்கரை

**இனானி கடற்கரை** *(Inani Beach)* வங்காளதேசத்தின் காக்சு பசார்  மாவட்டத்திலுள்ள உக்கியா துணைமாவட்டத்தில் உள்ளது. 18 கிலோமீட்டர் நீளம் கொண்ட இது காக்சு பசார் கடற்கரையின் ஓர் அங்கமாக கருதப்படுகிறது.  இங்கு ஏராளமான பவளக் கற்கள் உள்ளன. இவை மிகவும் கூர்மையானவையாகும். இந்த பவளக் கற்கள் கருப்பு மற்றும் பச்சை நிறத்தில் கோடை அல்லது மழைக் காலங்களில் காணப்படுகின்றன. 
இனானி கடற்கரையின் யாலியாபாலோங்கு பகுதியில் இக்கற்குவியல் காணப்படுகிறது.  கிட்டத்தட்ட வருகைதரும் பார்வையாளர்கள் அனைவரும் இங்கு கூடி புகைப்படம் எடுத்துக்கொள்ள விரும்புவார்கள்.   

## மேற்கோள்கள்

பகுப்பு:வங்காளதேசம்
பகுப்பு:வங்காளதேசத்தின் புவியியல்
அனில் ஜோசி

**அனில் ஜோசி** (Anil Joshi) இந்தியாவின் பஞ்சாபின் அமிர்தசரஸைச் சேர்ந்த ஒரு அரசியல்வாதி ஆவார், அவர் தற்போதைய பஞ்சாப் அரசில் உள்ளாட்சி அமைப்புகள், மருத்துவ கல்வி மற்றும் ஆராய்ச்சி அமைச்சராக பணியாற்றி வந்தார். அவர் பாரதிய ஜனதா கட்சி (பாஜக) உறுப்பினராக உள்ளார். 2007 ஆம் ஆண்டில் அமிர்தசரஸ் வடக்கு தொகுதியில் இருந்து பஞ்சாப் சட்டசபையின் உறுப்பினராக முதலில் தேர்ந்தெடுக்கப்பட்டார், பின்னர் 2012 இல் மீண்டும் தேர்ந்தெடுக்கப்பட்டார்.

## ஆரம்ப கால வாழ்க்கை
அவர் மார்ச் 31, 1964 அன்று மாவட்ட டார்ன் தரனின் சங்கேயில் பிறந்தார். அவரது தந்தையின் பெயர் கிஷோரி லால் ஜோஷி மற்றும் தாயின் பெயர் புஷ்பா ராணி ஜோஷி.

## அரசியல் வாழ்க்கை
பாஜக வேட்பாளராக 2007 ஆம் ஆண்டில் அமிர்தசரஸ் வடக்குத் தொகுதியின் தேர்தலில் திருப்திகரமான வெற்றியை அடைந்தார். 2012 இல் அவர் அமிர்தசரஸ் வடக்கிலிருந்து மீண்டும் தேர்ந்தெடுக்கப்பட்டார். தற்போது அவர் பஞ்சாப் அமைச்சரவையில்  உள்ளாட்சி அமைப்புகள், மருத்துவ கல்வி மற்றும் ஆராய்ச்சி ஆகிய துறைகளின் அமைச்சராக இருக்கிறார்.

## தனிப்பட்ட வாழ்க்கை
அவர் அக்டோபர் 7, 1992 இல் மோனிகா ஜோஷியை மணந்தார். இவருக்கு 2 மகன்கள் உள்ளனர்.

## குறிப்புகள்

பகுப்பு:1964 பிறப்புகள்
பகுப்பு:வாழும் மக்கள்
ஜகன்னாத் மல்லிக்

**ஜகந்நாத் மல்லிக்** (Jagannath Mallick) (10 ஜூலை 1937 - 7 ஆகஸ்ட் 2016) ஒரு இந்திய அரசியல்வாதியும் மற்றும் நாடாளுமன்ற உறுப்பினரும் ஆவார் . அவர் ஆரம்பத்தில் ஒடிசா சட்டமன்ற உறுப்பினராகவும், வேளாண்மை மற்றும் கூட்டுறவு அமைச்சராக ஒடிசாவில் பணியாற்றினார்.

## வாழ்க்கை மற்றும் பின்னணி
மல்லிக் ஒரிசாவின் பாட்னாவில் பிறந்து வளர்ந்தார். புவனேஸ்வரில் உள்ள உத்கல் பல்கலைக்கழகத்தில்  இளங்கலைப் பட்டத்தையும் மற்றும் கூட்டுறவு கல்வியில் உயர் பட்டயப்படிப்பையும் முடித்தார். அவர் சமூகப் பணிகளில் தீவிரமாக பங்கேற்று பல புத்தகங்களை எழுதியுள்ளார். 

## தொழில்
1971 முதல் 1994 வரை ஒரிசா மாநில சட்டமன்ற உறுப்பினராக இருந்த மல்லிக், பிரகதி சட்டமன்றக் கட்சியுடன் இணைந்தபோது 1978 முதல் 1980 வரை மற்றும் ஒரிசா மாநிலத்தின் 1990 முதல் 1994 வரை  அமைச்சராக பணியாற்றியுள்ளார். 1999 ல் அவர் பிஜு ஜனதா தளம் கட்சியினால் கிடைத்த வாய்ப்பினைப் பயன்படுத்தி தனது முதல் நாடாளுமன்றத் தேர்தலில் போட்டியிட்டு இந்தியாவின் பதின்மூன்றாவது பொதுத் தேர்தலின் போது நாடாளுமன்ற உறுப்பினராகத் தேர்ந்தெடுக்கப்பட்டார், மேலும் பதவிக்காலம் முடியும் வரை பதவியில் இருந்தார். 

## தனிப்பட்ட வாழ்க்கை
மல்லிக் 7 ஜூலை 1957 இல் கல்யாணி மல்லிக் என்பவரை மணந்தார், அவருக்கு இரண்டு மகள்கள் மற்றும் ஒரு மகன் பிறந்தனர். 

## இறப்பு
மல்லிக் சிறுநீரக நோயால் பாதிக்கப்பட்டார், பின்னர் அவர் ஒரு தனியார் மருத்துவமனைக்கு கொண்டு செல்லப்பட்டார், அங்கு அவர் சில நாட்கள் மருத்துவ சிகிச்சையில் இருந்தார். இருப்பினும், ஏப்ரல் 7, 2016 அன்று, சிறுநீரக செயலிழப்பு மற்றும் பல உறுப்பு செயலிழப்பு காரணமாக அவர் ஞாயிற்றுக்கிழமை மருத்துவமனையில் இறந்தார். 

## குறிப்புகள்

பகுப்பு:2016 இறப்புகள்
பகுப்பு:13வது மக்களவை உறுப்பினர்கள்
பகுப்பு:இந்திய அரசியல்வாதிகள்
பகுப்பு:1937 பிறப்புகள்
மேதகாச்சபியா தேசிய பூங்கா

**மேதகாச்சபியா தேசிய பூங்கா** (Medhakachhapia National Park) வங்கதேசத்தில் உள்ள ஐ.யூ.சி.என் பாதுகாக்கப்பட்ட பகுதி பிரிவுகள் வகை IV கீழ் பாதுகாக்கப்பட்ட தேசிய பூங்கா ஆகும்.  2004ஆம் ஆண்டில் நிறுவப்பட்ட இந்த பூங்கா ஆகஸ்ட் 8, 2008 அன்று வங்கதேச அரசாங்கத்தால் தேசிய பூங்காவாக அதிகாரப்பூர்வமாக அறிவிக்கப்பட்டது.  இது காக்ஸ் பஜார் மாவட்டத்தின் கீழ் உள்ள சக்கரியா உபசிலாவில் அமைந்துள்ளது. இது 395.92 ஹெக்டேர் பரப்பளவைக் கொண்டுள்ளது. 

இது காக்ஸின் பஜார் வடக்கு வனத்துறையின் கட்டுப்பாட்டில் உள்ள வெப்பமண்டல பசுமையான காடு.  இந்த தேசிய பூங்காவை நிறுவியதன் முக்கிய நோக்கம் நூற்றாண்டு பழமையான ரைசோபோரா அபிகுலட்டாவைப் பாதுகாப்பதாகும்.

## மேற்கோள்கள்

பகுப்பு:Coordinates on Wikidata
பகுப்பு:தேசியப் பூங்காக்கள்
இஸ்பார்டா மாகாணம்

**இஸ்பார்டா மாகாணம்** (*Isparta Province*, () என்பது தென்மேற்கு துருக்கியில் உள்ள மாகாணம் ஆகும். இது வடமேற்கில் அபியோன்கராஹிசர், தென்மேற்கில் பர்தூர், தெற்கில் அந்தால்யா, கிழக்கில் கொன்யா ஆகிய மாகாணங்களை எல்லையாக கொண்டுள்ளது. இதன் பரப்பளவு 8,993&nbsp;கி.மீ2 ஆகும். மக்கள் தொகை 448,298 ஆகும். இதன் மக்கள் தொகை 1990 இல் 434,771 என்றிருந்து அதிகரித்துள்ளது. மாகாண தலைநகரம் இஸ்பார்டா ஆக்கும்.

ஆப்பிள், புளிப்பு செர்ரி, திராட்சை, ரோஜாக்கள் , ரோஜா பொருட்கள், தரைவிரிப்புகளுக்கு இந்த மாகாணம் நன்கு அறியப்படுகிறது. உலுபோர்லு என்ற பகுதியில் நல்ல வளமான நிலங்கள் உள்ளன. இந்த மாகாணம் துருக்கியின் மத்திய தரைக்கடல் பிராந்தியத்தின் *குல்லர் பால்கேசி* (ஏரிகள் பகுதி) இல் அமைந்துள்ளது மற்றும் பல நன்னீர் ஏரிகளைக் கொண்டுள்ளது.

## மாவட்டங்கள்
இஸ்பார்டா மாகாணம் 13 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

* அக்ஸு
* அட்டபே
* இகிர்டிர்
* கெலெண்டோஸ்ட்
* கோனென்
* **இஸ்பார்டா**
* கெசிபோர்லு
* சர்கிகராக்ஸ்
* செனிர்கென்ட்
* சாட்டலர்
* உலுபோர்லு
* யல்வசி
* எனிசர்படிமி

## காணத்தக்க தளங்கள்
மகாணத்தில் காணத்தக்க இடங்களாக கோவாடா ஏரி மற்றும் கோசால்டாஸ் தேசிய பூங்காக்கள், இஸ்பார்டா கோல்கே, அமியோல் மற்றும் குயுகாக் வன பொழுதுபோக்கு பகுதிகள், ஈயிர்டிர் ஓக் மற்றும் சாட்டலர் வனப் பாதுகாப்புப் பகுதிகள், ஈயிர்டிர், உலுபோர்லு மற்றும் யால்வா அரண்மனைகள், பிசிடியாவில் உள்ள அந்தியோகியா மற்றும் அப்பல்லோனியா பழங்கால நகரங்கள், இஸ்பார்டா ஹாசர் பே, குட்லு பே, ஃபிர்தேவ்ஸ் பே, எப்லிக், எயிர்டிர் ஹஸர் பே, பார்லா ஷானிகிர், உலூபே வேலி பாபா பள்ளிவாசல்கள், ஃபிர்தேவ்ஸ் பே பஜார், எயிர்டிர் இன் (காரவன்சா), ஹான்வார்ட், ஹான் எட்வான்சார்ட் போன்றவை ஆகும்.

2020 ஆம் ஆண்டில், யல்வாஸ் மாவட்டத்தில் ஒரு கிராமத்தில் இருந்த குறிப்பிடத்தக்க முக்கியத்துவம் வாய்ந்த 10 மீட்டர் உயர பாறையானது புதையல் வேட்டைக்காரர்களால் சிதைக்கபட்டது. 

## காட்சியகம்

படிமம்:Köprülü Kanyon.JPG|சாத்தேலர் மாவட்டத்தில் கோப்ரா கனியன்
படிமம்:Yalvaç'taki antik kalıntılar.jpg|யால்வாவில் பண்டைய ரோமானிய கல்வெட்டுகள்
படிமம்:Antiocheia in Psidia.jpg|யால்வாஸ் மாவட்டத்தில் அந்தியோக்கியா, பிசிடியா
படிமம்:LakeEgirdir.jpg|இகிர்திர் மாவட்டத்தில் உள்ள இகிதிர் ஏரி


## குறிப்புகள்

பகுப்பு:துருக்கியின் மாகாணங்கள்
அர்தபல்லபா மொகந்தி

**அர்தபல்லபா மொகந்தி** *(Artaballabha Mohanty)*ஒரு குறிப்பிடத்தக்க எழுத்தாளர் மற்றும் இலக்கிய விமர்சகர் ஆவார்.

இந்தியாவின் ஒடிசா மாநிலத்திலுள்ள கட்டாக் நகரில் மொகந்தி பிறந்தார். ஒரியா இலக்கியத்தில் முதுகலைப் பட்டமும் சமசுகிருதத்தில் முதுகலைப் பட்டமும் பெற்றுள்ளார்.   கட்டாக் நகரிலுள்ள இரேவன்சா பல்கலைக்கழகத்தில் பேராசிரியராகப் பணியாற்றினார். ஓரியா இலக்கியத்தை மறுவடிவமைப்பதில் முக்கியப் பங்கு வகித்த இலக்கிய நிறுவனமான பிராச்சி சமிதியை நிறுவினார்.

மொகந்தியின் பணிகளை சிறப்பிக்கும் விதமாக இந்திய அரசு 1960 ஆம் ஆண்டு இந்தியாவின் நான்காவது மிக உயர்ந்த விருதான பத்மசிறீ விருதை வழங்கியது. 
## மேற்கோள்கள்

பகுப்பு:1887 பிறப்புகள்
பகுப்பு:1969 இறப்புகள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:இந்தியர்கள்
பகுப்பு:ஒடிசா நபர்கள்
ஜெ. மெர்சிகுட்டி அம்மா

**ஜெ. மெர்சிகுட்டி அம்மா** (J. Mercykutty Amma) (பிறப்பு: செப்டம்பர் 30, 1955) இவர் ஓர் இந்திய அரசியல்வாதியும் கேரளத் துறைமுப் பொறியியல், முந்திரி தொழில்; மீன்வள பல்கலைக்கழகம், மீன்வளத்துறை போன்ற துறைகளின் அமைச்சருமாவார். இவர் கேரளாவின் கொல்லத்தில் உள்ள குந்தரா தொகுதியிலிருந்து சட்டமன்றத்திற்கு தேர்ந்தெடுக்கப்பட்டவராவார்.

## சுயசரிதை
ஜே. மெர்சிகுட்டி அம்மா, ஜெயின்மா மற்றும் பிரான்சிஸ் ஆகியோருக்கு 1955 செப்டம்பர் 30 அன்று பிறந்தார். இவர், மலையாளத்தில் முதுகலைப் பட்டதாரி ஆவார். சட்டத்துறையில் இளங்கலைப் படிப்பை முடித்துள்ளார். கொல்லம் இந்திய தொழிற்சங்கங்களின் மையத்தின் தலைவர் பி. துளசீதரா குருப் என்பவரை திருமணம் செய்து கொண்டார்

மாணவ ஆர்வலராகத் தொடங்கி இடதுசாரி அரசியலில் ஒரு நீண்ட பயணத்திற்குப் பிறகு மெர்சிகுட்டி அம்மா தனது இடத்தைப் பிடித்தார். 1974 ஆம் ஆண்டில் இந்திய மாணவர் சங்கத்தின் செயல்பாட்டாளராக அரசியலில் நுழைந்தார். கொல்லத்தின் பாத்திமா மாதா தேசிய கல்லூரி மற்றும் கொல்லம் சிறீ நாராயண கல்லூரி ஆகியவற்றில் இந்திய மாணவர் சங்கத்தின் அலுவலக பொறுப்பாளராக இருந்தார். இவர் 1985 வரை இந்திய மாணவர் சங்கத்தின் மாநிலத் துணைத் தலைவராகவும் அகில இந்திய துணைத் தலைவராகவும் பணியாற்றினார்.

இந்தியத் தொழிற்சங்க மையம் மற்றும் இந்தியப் பொதுவுடமைக் கட்சி (மார்க்சிஸ்ட்) ஆகியவற்றில் பல்வேறு பதவிகளை வகித்தார். திருமதி. மெர்சிகுட்டி அம்மா 2012 வரை கொல்லத்தின் மத்ஸ்யாதோஜிலாலி (மீனவர்) கூட்டமைப்பின் மாவட்டக் குழுத் தலைவராகவும் 1987 முதல் 2005 வரை மாநில துணைத் தலைவராகவும் இருந்தார். கொல்லம் தொழிலாளர் சங்கத்தின் மாவட்ட பொருளாளராகவும், 1989 வரை கொல்லம் மற்றும் காதி தொழிலாளர் சம்மேளனத்தின் தலைவராகவும் இருந்தார். இவர் மீன்வள மேம்பாட்டு நிறுவனத்தின் கேரள மாநில கூட்டுறவு கூட்டமைப்பின் தலைவராகவும் இருந்தார்.

இப்போது இந்திய பொதுவுடமைக் கட்சி (மார்க்சிஸ்ட்) இன் மாநிலக்குழு உறுப்பினரும் மற்றும் அகில இந்திய துணைத் தலைவருமாவார். இந்திய தொழிறசங்க மையத்தின் மாநிலச் செயலாளர் மற்றும் கேரள முந்திரி தொழிலாளர் மையத்தின் துணைத் தலைவரும் ஆவார்.

இவர் முதன்முதலில் கேரள சட்டமன்றத்திற்கு 1987 ஆம் ஆண்டில் தேர்ந்தெடுக்கப்பட்டார் (26 மார்ச் 1987 - 17 ஜூன் 1991). இவர் மீண்டும் 1996 இல் கேரள சட்டமன்றத்திற்குத் தேர்ந்தெடுக்கப்பட்டார் (20 மே 1996 - 13 மே 2001). மெர்சிகுட்டி அம்மா 2016 ஆம் ஆண்டில் மூன்றாவது முறையாக கேரள சட்டப்பேரவைக்குத் தேர்ந்தெடுக்கப்பட்டார்  இந்த முறை மீன்வளம், துறைமுக பொறியியல் மற்றும் முந்திரி தொழில் துறைகளின் அமைச்சரானார்.

## குறிப்புகள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1957 பிறப்புகள்
இஸ்மீர் மாகாணம்

**இஸ்மீர் மாகாணம்** (*İzmir Province*,    ) என்பது மேற்கு அனத்தோலியாவில் உள்ள துருக்கியின் ஒரு மாகாணம் மற்றும் பெருநகர நகராட்சி ஆகும். இது ஏஜியன் கடற்கரையில் அமைந்துள்ளது. இதன் தலைநகரம் இஸ்மீர் நகரம் ஆகும். இது மேற்கில், இது ஏஜியன் கடலால் சூழப்பட்டுள்ளது, மேலும் இது இஸ்மீர் வளைகுடாவை உள்ளடக்கியது. இதன் பரப்பளவு , இதன் மக்கள் தொகை 2017 இல் 4,279,677 ஆகும்.  2000 ஆம் ஆண்டில் மக்கள் தொகை 3,370,866 ஆக இருந்தது. இதன் அண்டை பிரதேசங்களாக வடக்கே பலிகேசிர், கிழக்கே மனீசியா, தெற்கே அய்டின் ஆகிய மாகாணங்கள் அமைந்துள்ளன. மாகாணத்தின் போக்குவரத்துக் குறியீடு 35 ஆகும்.

மாகாணத்தின் முக்கிய ஆறுகளில் கோக் மெண்டெரஸ் ஆறு, கோகா கே ஆறு (இதில் கோசெல்ஹிசர் அணை கட்டபட்டுள்ளது),  பக்ரே ஆறு ஆகியவை அடங்கும். 2020 ஆம் ஆண்டு ஏற்பட்ட நிலநடுக்கத்தில் 81 பேர் உயிரிழந்தனர். இது இஸ்மிரில் ஏற்பட்டது.

## மாவட்டங்கள்

* அலியாகா
* * 'பலோவா' *
* பேயிந்திர்
* * பேராக் *
* பெர்கமா
* பேடாக்
* * 'போர்னோவா' *
* * 'புகா' *
* சிஸ்மி
* * 'சிகிலி' *
* டிக்கிலி
* ஃபோனா
* * 'காஸிமீர்' *
* * 'குசில்பீஸ்' *
* * 'கராபாக்' *
* கராபுருன்
* * 'கர்யாகா' *
* கெமல்பாசா
* கினிக்
* கிராஸ்
* * 'மேன்ஷன்' *
* மெண்டெரெஸ், இஸ்மீர்
* மென்மென் (மாவட்டம்),
* * 'நர்லடெரே' *
* இம்டிமிஸ்
* செஃபெரிஹிசர்
* செல்குக்
* கோடு
* பேக்
* உர்லா

## புள்ளிவிவரங்கள்

## வரலாறு
இது மத்தியதரைக் கடலில் உள்ள பண்டைய அயோனியாவின் பழமையான நகரங்கள் மற்றும் துறைமுகங்களில் ஒன்றாகும். இது கிமு 3000 இல் நிறுவப்பட்டு,  இன்றுவரை உயிர்ப்புடன் இருந்து வருகிறது. பழங்காலத்தில் இருந்து  லொசேன் உடன்படிக்கையைத் தொடர்ந்து மக்கள் பரிமாற்றம் ஆகும் வரை கிரேக்க மக்கள் இங்கு வசித்து வந்தனர்.  ஐயோனியர்கள், கிமு 11 ஆம் நூற்றாண்டில், ஐயோனியா லீக்கை நிறுவினர். இது பின்னர் பாரசீகர்களால் கைப்பற்றப்பட்டது. மேலும் உரோமானியப் பேரரசிடம் அடிபணிவதற்கு முன்னர் கிரேக்கர்களால் மீண்டும் கைகொள்ளபட்டது. உரோமானியர் காலங்களில் இது மிகவும் வளமானதாக மாறியதுடன், உரோமானியர்கள் இதை மூன்று முறை "இளம்பெண்" என்ற புகழ்பெற்ற பட்டத்துடன் கௌரவித்தனர். "கத்தோலிக்க திருச்சபை" என்ற சொல் முதன்முதலில் 110 இல் அந்தியோகியாவின் புனித இக்னேஷியஸ் எழுதிய கடிதத்தில் ஸ்மிர்னா தேவாலயத்திற்கு பயன்படுத்தப்பட்டது. உரோமானியப் பேரரசின் பிளவுக்குப் பிறகு, 14 ஆம் நூற்றாண்டில் உதுமானிய துருக்கியர்களால் கைப்பற்றப்படும் வரை இப்பகுதி பைசாந்தியப் பேரரசு என்று அழைக்கப்படும் பகுதியாக இருந்தது. 1424 இல், ஸ்மிர்னாவை உதுமானியர்கள் கைப்பற்றினர். முதல் உலகப் போரைத் தொடர்ந்து, இந்த மாகாணம் கிரேக்கத்திற்குக் கொடுக்கப்பட்டது, ஆனால் துருக்கிய சுதந்திரப் போரில் முஸ்தபா கெமல் அடாடோர்க்கின் படைகளால் திரும்பப் பெறப்பட்டது. லொசேன் உடன்படிக்கையின் (1923) விளைவாக, மாகாணத்தில் உள்ள கிரேக்க ஆர்த்தடாக்ஸ் குடிமக்கள் அனைவரும் நாடு கடத்தப்பட்டனர். மேலும் இஸ்மிர் மாகாணம் நவீன துருக்கி குடியரசில் இணைக்கப்பட்டது.

## காற்றாலை மின் உற்பத்தி
"பெரிய இஸ்மிர் பகுதி 1,300 மெகாவாட் (மெகாவாட்) க்கும் அதிகமான உற்பத்தி திறன் கொண்ட காற்றாலை விசையாழிகளிலிருந்து துருக்கியின் 20% காற்றாலை சக்தியை உற்பத்தி செய்கிறது." 

## குறிப்புகள்

பகுப்பு:துருக்கியின் மாகாணங்கள்
ஆச்சார்யா அரிகர் மண்டல புற்றுநோய் மையம்

**ஆச்சார்யா அரிகர் மண்டல புற்றுநோய் மையம்** *(Acharya Harihar Regional Cancer Centre)*  இந்தியாவின் ஒடிசா மாநிலத்திலுள்ள கட்டாக் நகரில் அமைந்துள்ளது. புற்றுநோய் பராமரிப்பு மருத்துவமனையான இது  இந்தியாவில் அங்கீகரிக்கப்பட்ட 25 மண்டல புற்றுநோய் மையங்களில் ஒன்றாகும்.   கட்டாக்கில் உள்ள சிறீ இராமச்சந்திரா பாஞ்சா மருத்துவக் கல்லூரியின் கதிரியக்க சிகிச்சைத் துறையாக 1981 ஆம் ஆண்டு பிப்ரவரி மாதம் 2 அன்று இம்மையம் நிறுவப்பட்டது. 1984 ஆம் ஆண்டு ஏப்ரல் 24 அன்று ஒரு தன்னாட்சி அமைப்பாக மாற்றப்பட்டது. 
## மேற்கோள்கள்

பகுப்பு:கட்டக் மாவட்டம்
பகுப்பு:இந்தியப் பொது மருத்துவமனைகள்
புனிதர்கள் பள்ளத்தாக்கு

**புனிதர்கள் பள்ளத்தாக்கு** *(The Valley of Saints)* இந்தியாவின் மகாராட்டிர மாநிலத்திலுள்ள சத்திரபதி சம்பாஜிநகர் மாவட்டத்தில் உள்ள குல்தாபாத் நகரத்தில் அமைந்துள்ளது. இசுலாத்தின் இறைநிலை என அறியப்படும் சூபித்துவத்தை பின்பற்றும் இறையியலாளர்கள் 14 ஆம் நூற்றாண்டில் குல்தாபாத் நகரத்தை தேர்ந்தெடுத்து வசித்ததாகக் கூறப்படுகிறது. முண்டாயிப் அல்-தின் தர்காவும்,  முகலாய பேரரசின் கடைசி பெரிய மன்னரான ஔரங்கசீப் கல்லறையும் இங்கு அமைந்துள்ளன. *சர் சாரி சர் பக்சு* என்ற மற்றொரு  பெயரால் அறியப்படும் முண்டாயிப் அல்-தின் தில்லியைச் சேர்ந்த இவருடைய ஆசிரியர் நிசாமுதின் ஆலியா அழைத்த காரணத்தால் இப்பகுதிக்கு 14 ஆம் நூற்றாண்டில் குடிபெயர்ந்துள்ளார்.      
## மேற்கோள்கள்

பகுப்பு:சத்திரபதி சம்பாஜிநகர்
பகுப்பு:இசுலாம்
பகுப்பு:சூபியம்
நேதுங்காடு

**நேதுங்காடு** *(Nedungad)* என்பது இந்தியாவின் தென்னிந்திய மாநிலமான கேரளத்தில் இருக்கும்  எர்ணாகுளம் மாவட்டத்தில் அமைந்துள்ள ஒரு சிறிய தீவாகும். கொச்சி நகரத்தின் துணை நகரமான நாயரம்பலத்தின் கிழக்குப் பகுதியில் இத்தீவு அமைந்துள்ளது.
 
## மேற்கோள்கள்


பகுப்பு:கேரளம்
பகுப்பு:எர்ணாகுளம் மாவட்டம்
பகுப்பு:இந்தியத் தீவுகள்
பகுப்பு:கேரளத்தில் உள்ள தீவுகள்
ராம்தேனு

**ராம்தேனு** (Raamdhenu) () என்பது 2011 ஆம் ஆண்டு வெளிவந்த இந்திய அசாமிய காதல் நாடகத் திரைப்படமாகும். இது அனுபவம் வாய்ந்த முனின் பாருவா இயக்கிய, மற்றும் பிரைட் ஈஸ்ட் என்டர்டெயின்மென்ட் பிரைவேட் லிமிடெட் தயாரித்த திரைப்படமாகும். .இத்திரைப்படத்தில், ஜதின் போரா, பிராஸ்துதி பாராசார், தபான் தாஸ், உத்பல் தாஸ் மற்றும் நிசிடா கோஸ்வாமி முன்னணி வேடங்களில் நடித்துள்ளனர். படம் பிப்ரவரி 4, 2011 அன்று அசாம் முழுவதும் 24 திரையரங்குகளில் வெளியிடப்பட்டது. ஜடின் சர்மா இசையமைத்துள்ளார்.

இந்த படத்தில் பாடல்களை பிரபலமான பாடகர்கள் சுபீன் கர்க், அங்காராக் மகந்தா, திக்சு, சுபீ, ஸ்ரேயா கோஷல், ராஜ் ஜே கோன்வார், ரூப்ஜ்யோதி மற்றும் சுனிதி சவுகான்.ஆகியோர் பாடியுள்ளனர்.

## கதைச்சுருக்கம்
வாழ்க்கையில் பல சவால்களை சந்தித்த சில கதாபாத்திரங்களின் கதை இது. கடினமான சூழ்நிலைகள் மற்றும் துன்பங்கள் படத்தில் வரும் கதாபாத்திரங்களின் வாழ்க்கையை ஆக்கிரமித்து, சூழ்நிலைகளை தைரியமாக கையாளும் மற்றும் அவர்களின் வாழ்க்கையில் நிலைத்தன்மையை நிலைநாட்ட முயற்சிக்கின்றன. கதை 7 நபர்களின் வாழ்க்கையைச் சுற்றி வருகிறது, அந்த வாழ்க்கைகளும், அவற்றின் துன்பங்களும் ஒன்றோடொன்று சந்தித்துக் கொள்கின்றன. 7 நபர்கள், 7 வெவ்வேறு கதைகள் 7 வண்ணங்களையும் குறிக்கின்றன, அவை ஒன்றாக சேர்ந்து ராம்தேனு (வானவில்) ஆகின்றன

## நடிகர்கள்

* ஜடின் போரா
* பிரஸ்தூதி பராஷர்
* ஜெயந்த தாஸ்
* உத்பால் தாஸ்
* நிஷிதா கோஸ்வாமி
* பிஷ்ணு கார்கோரியா
* தபன் தாஸ்
* பித்யுத் சக்ரவர்த்தி
* பக்கிசா பேகம்
* ஜெயந்த தாஸ்

## வசூல் நிலை
ராம்தேனு சினிமா அரங்குகளில் அதன் மொத்த ஓட்டத்திலிருந்து ₹ 2 கோடி ஈட்டிக்கொடுத்தது. இத்திரைப்படம் ரூ. 70 லட்சம் மதிப்பீட்டில் தயாரிக்கப்பட்டது; இது ஒரு வெற்றிப்படம் என்று அறிவிக்கப்பட்டது. இந்தத் திரைப்படம் வசூலில் ரூபாய் 1 கோடியை தாண்டிய முதல் அசாமிய திரைப்படமாகவும், 2011 இல் அதிக வருமானம் ஈட்டிய அசாமி திரைப்படமாகவும் ஆனது.

## இசை மற்றும் ஒலிப்பதிவு

*ராம்தேனுவின்* இசை ஜடின் சர்மா என்பவரால் மேற்கொள்ளப்பட்டது. ராம்தேனுவின் பாடல்கள் பெரும் வெற்றி பெற்றன. பாலிவுட்டின் பாடகர்களான ஸ்ரேயா கோஷல், சுனிதி சவுகான் ஆகியோர் இந்த படத்தில் குரல் கொடுத்துள்ளனர்.

## குறிப்புகள்

பகுப்பு:அசாமியத் திரைப்படங்கள்
பகுப்பு:2011 திரைப்படங்கள்
நிலஞ்சனா தத்தா

**நிலஞ்சனா தத்தா** (Nilanjana Datta) குவாண்டம் தகவல் கோட்பாட்டில் ஆய்வு மேற்கொண்டுள்ள ஒரு இந்திய வம்சாவளியைச் சேர்ந்த பிரித்தானிய கணிதவியலாளர் ஆவார். கேம்பிரிட்ஜ் பல்கலைக்கழகத்தில் பயன்பாட்டு கணிதம் மற்றும் தத்துவார்த்த இயற்பியல் துறையில் குவாண்டம் தகவல் கோட்பாட்டில் ஒரு வாசகராகவும், மற்றும் பெம்பிரோக் கல்லூரியின் உறுப்பினராகவும் உள்ளார்.

இந்திய மாநிலமான மேற்கு வங்கத்தில் பிறந்த தத்தா, ஜாதவ்பூர் பல்கலைக்கழகத்தில் முதுகலை அறிவியல் பட்டம் பெற்றார் மற்றும் அணுக்கரு இயற்பியலுக்கான சா‘ஃகா நிறுவனத்தில் முதுகலைப் பட்டத்திற்குப் பிறகான கல்வியைத் தொடர்ந்தார். 1995 ஆம் ஆண்டில் அவர் ஜர்க் ஃப்ரோஹ்லிச் மற்றும் ருடால்ப் மோர்ஃப் ஆகியோரின் மேற்பார்வையின் கீழ் ஈ.டி.எச் சூரிச்சிலிருந்து முனைவர் பட்டம் பெற்றார், குவாண்டம் புள்ளிவிவர இயக்கவியல் மற்றும் குவாண்டம் ஹால் விளைவு ஆகியவற்றில் இவரது ஆய்வாக இருந்தது.

## வெளி ஊடகங்கள்

* பெண்கள் கணித பெண்கள்: உருவப்படங்களின் கண்காட்சி (கேம்பிரிட்ஜ் பல்கலைக்கழகம்)

## குறிப்புகள்

பகுப்பு:வாழும் மக்கள்
பகுப்பு:இந்தியப் பெண் கணிதவியலாளர்கள்
பகுப்பு:பிரித்தானியப் பெண் கணிதவியலாளர்கள்
வாரங்கல் அருங்காட்சியகம்

**வாரங்கல் தொல்லியல் அருங்காட்சியகம்** (Warangal ASI Museum) இந்தியாவின் தெலுங்கானாவின் வாரங்கலில் உள்ள இசை தோட்ட வளாகத்தில் அமைந்துள்ள அருங்காட்சியகம் ஆகும். இதை இந்தியத் தொல்லியல் ஆய்வு நிறுவனம் பராமரிக்கிறது.

## தொகுப்பு
ஒற்றை மாடிக் கட்டடம் ஒன்றில் இந்து, பெளத்த,  சமண சமயச் சிற்பங்களின் தொகுப்பைக் கொண்டுள்ளது. இங்குள்ள தோட்டத்தில் பெரிய அளவிலான நந்தி, சைவ சிற்பங்களுடன்,  பளிங்கினால் ஆன புத்தர் மற்றும் சாமுண்டா சிற்பங்களும் காட்சிக்கு வைக்கப்பட்டுள்ளன.

மேலும் இங்கு 11 ஆம் நூற்றாண்டின் பார்சுவநாதர் சிலை, சண்முகர் அல்லது கந்தனின் உருவமும், 12ஆம் நூற்றாண்டின் வீரபத்திரர் சிற்பத்தையும் கொண்டுள்ளது. இப்பகுதியில் சேகரிக்கப்பட்ட பண்டைய நாணயங்கள் மற்றும் மட்பாண்டத் துண்டுகளும் இங்குள்ளது. இங்கு இப்பகுதியில் உள்ள ககாதியா கோயிலும் நல்கொண்டா மாவட்டத்தில் பிள்ளலமாரியில் உள்ள 13 ஆம் நூற்றாண்டின் கோயில் தலங்களும் விவரிக்கப்பட்டுள்ளன.

## மேற்கோள்கள்

 
பகுப்பு:தெலங்காணா அருங்காட்சியகங்கள்